gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9154, del 18-08-2021 (2021/8651)

ACORD de 6 d'agost de 2021, del Consell, d'autorització de l'expedient de rescabalament ERESAR/2021/07R03/31 per obligacions contretes en 2020.
-----------------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8651


Data del document
:   06-08-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 6 d'agost de 2021, del Consell, d'autorització de l'expedient de rescabalament ERESAR/2021/07R03/31 per obligacions contretes en 2020. [2021/8651]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R03/31 per serveis de retirada de ruscos en assentaments prohibits, en juny de 2020, per import de 4.065,00 - (IVA exempt).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 4.065,00 ?.  
  
València, 6 d'agost de 2021  
  
La consellera secretària,  
Mónica Oltra Jarque
Diari Oficial de la Generalitat Valenciana


Sumari del DOGV 9216, del 16-11-2021 (2021/10466)

Bases de la convocatòria del procés selectiu per a cobrir dènou places d'administratiu o administrativa d'administració general.
--------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10148


Data del document
:   19-10-2021

Organisme emissor
:   Ajuntament de Catarroja

Tipus de document
:   Anunci

Descriptors 

:   * Catarroja
    * concurs administratiu

Bases de la convocatòria del procés selectiu per a cobrir dènou places d'administratiu o administrativa d'administració general. [2021/10708]  
En el Butlletí Oficial de la Província de València número 201, de 18 d'octubre de 2021, s'han publicat íntegrament les bases que han de regir la convocatòria per a selecció de 19 places d'administratiu/iva d'administració general (18 com a personal funcionari de carrera, dues d'elles reservades a persones amb discapacitat, i 1 com a personal laboral fix), mitjançant el sistema de concurs oposició, per promoció interna.  
De conformitat amb la base quarta de les que regeixen la convocatòria, el termini de presentació de sol·licituds serà de vint dies naturals a comptar des de l'endemà de la publicació d'un extracte de la convocatòria en el Boletín Oficial del Estado. Els successius anuncis referents a aquesta convocatòria, quan procedisquen de conformitat amb les bases, es faran públics en la forma prevista en les mateixes bases.  
  
Catarroja, 19 d'octubre de 2021.- L'alcalde: Jesús Monzó i Cubillos.
Diari Oficial de la Generalitat Valenciana


Sumari del DOGV 9047, del 24-03-2021 (2021/2403)

Notificació de la sentència dictada en el judici verbal número 301/2020.
------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2403


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el judici verbal número 301/2020. [2021/2403]  
En el procediment de judici verbal 301/2020, seguit a instàncies de Rodi Metro, SLU, contra Neumasport Racing, SL, s'ha dictat la sentència que té l'encapçalament i la dispositiva que, literalment, són com segueix:  
Sentència número 36/2021  
Paterna, 12 de febrer de 2021  
  
«Dispositiva  
Estime totalment la demanda presentada per Rodi Metro, SL, contra Numasport Racing, SL, i, en virtut d'això, condemne la part demandada a abonar a l'actor la quantitat de sis mil euros (6.000), més els interessos legals des de la reclamació judicial.  
Tot això, amb la imposició a costes processals a la part demandada.  
Comuniqueu aquesta resolució a les parts i feu-los saber que aquesta és ferma i que, en contra, no s'hi pot interposar cap recurs.  
Així ho pronuncie, mane i signe.»  
  
I, atés que es desconeix el parador del demandat, Neumasport Racing, SL, expedisc aquest edicte perquè li valga de notificació en deguda forma.  
  
Paterna, 1 de març de 2021.- La lletrada de l'Administració de justícia: Mónica Amparo Ballester Sánchez.
Diari Oficial de la Generalitat Valenciana


Sumari del DOGV 9194, del 14-10-2021 (2021/10177)

RESOLUCIÓ de 10 de setembre de 2021, de la Universitat d'Alacant, per la qual es nomena catedràtic d'universitat en l'àrea de coneixement d'Arquitectura i Tecnologia de Computadors.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9194

Data del DOGV
:   14-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10884


Data del document
:   10-09-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 10 de setembre de 2021, de la Universitat d'Alacant, per la qual es nomena catedràtic d'universitat en l'àrea de coneixement d'Arquitectura i Tecnologia de Computadors. [2021/10478]  
D'acord amb la proposta elevada per la comissió nomenada per a jutjar la plaça de catedràtic o catedràtica d'universitat número DF02961, convocada per la Resolució de 31 de maig de 2021 (BOE 10.06.2021), de l'àrea de coneixement d'Arquitectura i Tecnologia de Computadors, Departament de Tecnologia Informàtica i Computació, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar David Gil Méndez catedràtic d'universitat de l'àrea de coneixement d'Arquitectura i Tecnologia de Computadors, adscrita al Departament de Tecnologia Informàtica i Computació.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
Alacant, 10 de setembre de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9138, del 29-07-2021 (2021/8234)

Notificació de la sentència dictada en el judici verbal número 888/2019.
------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8234


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici verbal número 888/2019. [2021/8234]  
M. Belen Jerico Sobrevela, lletrada de l'Administració de Justícia, del Jutjat de Primera Instància núm. 1 de Torrent, faig constar que en el procediment judici verbal número 888/19 seguit a instàncies d'Empresa Mixta Aigües de L'Horta, SA, contra Mincho Petkov Minchev, s'ha dictat sentència de data 7 d'octubre de 2020, l'encapçalament i la part dispositiva del qual diuen així:  
  
«Dispositiva  
Estime la demanda interposada per Empresa Mixta Aigües de l'Horta, SA, representada pel procurador Juan Francisco Fernández Reina i defensada pel lletrat Juan A. Ferrero Luján, contra Mincho Petkov Minchev, declarat en rebel·lia en aquest procediment, i condemne el demandat a abonar a l'actor la suma de nou-cents noranta euros amb vint-i-set cèntims d'euro (990,27 ?), i aquesta quantitat reportarà l'interés legal des de la data de presentació de la demanda. Tot això, amb expressa condemna en costes a la part demandada.  
Expediu un testimoniatge d'aquesta resolució, que quedarà unit a les actuacions, i incorporeu-ne l'original al corresponent llibre de sentències.  
Contra la present resolució no es pot interposar el recurs d'apel·lació per tractar-se d'un procediment verbal per raó de quantia que no excedeix de 3.000 euros.  
Aquesta és la meua sentència, la pronuncie, mane i signe.  
Publicació. Donada, llegida i publicada va ser l'anterior sentència pel magistrat jutge o la magistrada jutgessa que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, a Torrent.»  
  
I trobant-se aquest demandat, Mincho Petkov Minchev, en parador ignorat, s'expedeix el present edicte a fi que li servisca de notificació en forma.  
  
Torrent, 14 d'octubre de 2020.- La lletrada de l'Administració de justícia: M. Belen Jerico Sobrevela.
Diari Oficial de la Generalitat Valenciana


Sumari del DOGV 9174, del 15-09-2021 (2021/9260)

RESOLUCIÓ de 13 de setembre de 2021,de la directora general d'Universitats, per la qual se cita els interessats en el procediment ordinari 4/000247/9144-NE a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9174

Data del DOGV
:   15-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9260


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 13 de setembre de 2021,de la directora general d'Universitats, per la qual se cita els interessats en el procediment ordinari 4/000247/9666-DV a comparéixer en la via jurisdiccional. [2021/9260]  
El Jutjat Contenciós Administratiu 4 de València ha reclamat a aquesta unitat administrativa l'expedient referit al procediment que es descriu tot seguit:  
Referència del tribunal: Procediment ordinari 4/000247/6874-NK.  
  
Recurrent: Josep Ferran Albert Garcia.  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu interposat contra la Resolució de 30 de desembre de 2020 i la correcció d'errors de 23 d'abril de 2021, de la Direcció General d'Universitats, per la qual s'adjudiquen i deneguen les beques UNED en el curs 2019-2020.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i emplaçar els interessats en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 13 de setembre de 2021.- La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 9046, del 23-03-2021 (2021/2832)

RESOLUCIÓ de 16 de març de 2021, de la Presidència de la Generalitat, per la qual s'atorga el reconeixement de la condició de municipi turístic de la Comunitat Valenciana a l'Ajuntament de Gandia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2832


Data del document
:   16-03-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * Gandia

RESOLUCIÓ de 16 de març de 2021, de la Presidència de la Generalitat, per la qual s'atorga el reconeixement de la condició de municipi turístic de la Comunitat Valenciana a l'Ajuntament de Gandia. [2021/2832]  
Vista la sol·licitud presentada en la Direcció General de Turisme per l'Ajuntament de Gandia, de data 20 de gener de 2021, en què s'insta el reconeixement de la condició de municipi turístic de la Comunitat Valenciana, per a l'Ajuntament de Gandia.  
Després de l'estudi de la documentació que consta en l'expedient i vista la proposta del director general de Turisme, mitjançant la qual es proposa resoldre favorablement la concessió de l'esmentada distinció, de conformitat amb el que es disposa en l'article 19 del Decret 5/2020, de 10 de gener, del Consell, de regulació de l'estatut del Municipi Turístic de la Comunitat Valenciana, resolc:  
  
Primer  
Atorgar el reconeixement de la condició de municipi turístic de la Comunitat Valenciana, a l'Ajuntament de Gandia.  
  
Segon  
Notificar a l'Ajuntament de Gandia i ordenar la publicació de la present resolució en els termes establits en l'article 19.3 del Decret 5/2020, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la seua publicació, d'acord amb el que s'estableix en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de març de 2021.- El president de la Generalitat, p. d. (R 19.07.2019, del president de la Generalitat de delegació d'atribucions; DOGV 22.07.2019), el secretari autonòmic de Turisme: Francesc Colomer Sánchez.
Diari Oficial de la Generalitat Valenciana


Sumari del DOGV 9037, del 09-03-2021 (2021/2400)

Informació pública del projecte de decret del Consell, pel qual s'aprova el Reglament del registre d'habitatge de la Comunitat Valenciana.
------------------------------------------------------------------------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2400


Data del document
:   01-03-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública del projecte de decret del Consell, pel qual s'aprova el Reglament del registre d'habitatge de la Comunitat Valenciana. [2021/2400]  
Conforme amb el que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques, 42 i 43.1.c de la Llei 5/1983, de 30 de desembre, del Consell, 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de 15 dies el projecte de decret de Consell pel qual s'aprova el Reglament del registre d'habitatge de la Comunitat Valenciana. El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
El text del projecte normatiu pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica en l'apartat «Normativa en tramitació», en la següent adreça d'internet: http://www.habitatge.gva.es/es/audiencia-e-informacion-publica, i en el portal de transparència de la Generalitat (http://gvaoberta.gva.es), així com en la Direcció General de Coordinació Institucional de la Vicepresidència Segona i Conselleria d'Habitatge i Arquitectura Bioclimàtica, plaça del Carmen, núm. 4, codi postal 46779 València.  
Les al·legacions, suggeriments o observacions efectuades per les persones o entitats que es consideren interessades podran ser remeses per a la seua consideració a la Direcció General de Coordinació Institucional per correu electrònic remés a l'adreça xnrcxk@nlj.oc, indicant en l'assumpte: «Al·legacions al projecte de Decret de Consell pel qual s'aprova el reglament del registre d'habitatge de la Comunitat Valenciana.«  
  
València, 1 de març de 2021.- La directora general de Coordinació Institucional: Adoración Guamán Hernández.
Diari Oficial de la Generalitat Valenciana


Sumari del DOGV 9093, del 26-05-2021 (2021/4318)

Notificació de la sentència dictada en el judici verbal número 289/2020.
------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4318


Organisme emissor
:   Jutjat de Primera Instància Número 3 d'Alacant

Tipus de document
:   Edicte

Notificació de la sentència dictada en el judici verbal número 289/2020. [2021/4318]  
Procediment: judici verbal (desnonament precari - 250.1.2) [jvp] - 000289/2020-D.  
Cèdula de notificació  
En el procediment a què s'ha fet referència, s'ha dictat la resolució que, literalment, és com segueix:  
  
«Sentència número 000108/2021  
Jutgessa que la dicta: Marta Rodríguez Andreu.  
Lloc: Alacant.  
Data: 13 d'abril de 2021.  
Part demandant: Bankia, SA.  
Advocat: -   
Procurador: Emigdio Tormo Ródenas.  
Part demandada: ocupants ignorats de l'habitatge siti al carrer Rabo de les Penyes, 18, del Campello.  
Advocat/ada: -   
Procurador: -   
Objecte del judici: precari.  
Dispositiva  
Estime la demanda formulada per Bankia, SA, contra ocupants ignorats del carrer Rabo de les Penyes, número 18, del Campello (Alacant); declare resolt el precari que uneix les parts i, en conseqüència, condemne la demandada, una vegada que siga ferma aquesta sentència, a deixar lliure i a la disposició de l'actora l'immoble siti al carrer Rabo de les Penyes, número 18, del Campello (Alacant), amb l'advertència que en serà llançada, si no ho efectua, el dia 9 de juny de 2021 a les 9.30 hores. Tot això, amb condemna expressa a costes a la part demandada.  
En contra, s'hi pot interposar un recurs d'apel·lació dins del termini de 20 dies comptador a partir de la notificació.  
Aquesta és la meua sentència que, jutjant en aquesta instància, pronuncie, mane i signe.»  
  
Publicació. La sentència anterior ha sigut donada, llegida i publicada per la jutgessa que l'ha dictada, mentre celebrava audiència pública, en el dia de hui; jo, lletrat de l'Administració de justícia, en done fe.  
  
Alacant, 13 d'abril de 2021  
I, atés que es desconeix el parador dels ocupants ignorats de l'habitatge carrer Rabo de les Penyes, 18, del Campello, estenc aquest edicte perquè valga de cèdula de notificació.  
  
Alacant, 21 d'abril de 2021. - El lletrat de l'Administració de justícia: Joaquín Cara del Rosal.
Diari Oficial de la Generalitat Valenciana


Sumari del DOGV 9048, del 25-03-2021 (2021/2499)

Notificació de la sentència dictada en el procediment ordinari número 808/2018.
-------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2499


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el procediment ordinari número 808/2018. [2021/2499]  
Procediment ordinari [ord] - 000808/2018  
De: Carmen Gallego Vera.  
Procuradora: María Antonia Ferrer García-España.  
Contra: Evofinance Establecimiento Financiero de Crédito, SA i I Levante Dental Proyecto Odontológico, SLU.  
Procurador: Moisés Eduardo Toca Herrera.  
En el procediment ordinari 808/2018, seguit davant del Jutjat de Primera Instància i Instrucció número 5 de Paterna a instàncies de contra Evofinance Establecimiento Financiero de Crédito, SA i I Levante Dental Proyecto Odontológico, SLU, s'ha dictat la Sentència número 22/2021, de 2 de febrer; atés que es desconeix el parador del demandat, expedisc aquest edicte perquè li valga de notificació en deguda forma. En aquest edicte no s'exposa literalment la resolució que es notifica, excepte notificar-li que ha sigut condemnat en aquesta sentència. Tot això, en compliment de la Instrucció 6/2012, de la Secretaria General de l'Administració, sense perjudici que la part demandada puga tindre coneixement íntegre de l'acte judicial al Jutjat de Primera Instància i Instrucció número 5 de Paterna.  
  
No obstant això, se li fa saber que aquesta resolució no és ferma, ja que, en contra, s'hi pot interposar un recurs d'apel·lació, d'acord amb l'article 455.1 de la Llei d'enjudiciament civil.  
  
Paterna, 8 de març de 2021.- La lletrada de l'Administració de justícia: Julia García Puig.